Cuneiform Tablet VS 26 120 (VAT 13528)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB lá-qé-pì-im DUMU zu-zu-za-nim KIŠIB i-lu-a DUMU a-šur-{d}UTU-ši KIŠIB a-šur-e-mu-qí DUMU e-dí-na-a-šur KIŠIB e-dí-na-a-šur 2 ma-na 2.5 GÍN KÙ.BABBAR i-ṣé-er e-dí-na-a-šur DUMU i-sá-li-a a-ḫu-qar i-šu a-na a-lim{ki} wa-ar-kà-at a-ḫu-wa-qar KÙ.BABBAR ú-šé-ba-al šu-ma wa-ar-kà-at a-ḫu-qar a-na a-lim{ki} KÙ.BABBAR e-dí-na-a-šur lá uš-ta-ak-ší-id a-ḫu-qar iš-tù a-lim{ki} i-na tù-wa-ri-šu 4 ma-na 5 GÍN KÙ.BABBAR a-na a-ḫu-qar e-dí-na-a-šur i-ša-qal KIŠIB e-dí-na-a-šur DUMU i-sá-li-a KIŠIB šu-IŠTAR DUMU a-šur-DUG DUMU a-šur-{d}UTU-ši KIŠIB ṣí-lá-{d}IŠKUR DUMU ì-lí-e-mu-qí 1 ma-na 10 GÍN KÙ.BABBAR ṣa-ru-pá-am i-ṣé-er e-dí-na-a-šur a-ḫu-qar i-šu iš-tù ḫa-mu-uš-tim ša šu-ku-bi₄-im ú ga-zi-a 1.5 GÍN.TA i-na ITU.KAM ṣí-ib-tám ú-ṣa-áb ITU.KAM kán-mar-ta li-mu-um i-dí-a-bu-um DUMU na-ar-bi₄-tim KIŠIB e-dí-na-a-šur DUMU i-sá-li-a KIŠIB {d}IŠKUR.ILLAT DUMU {d}IŠKUR-ba-ni KIŠIB šu-IŠTAR DUMU šu-wa-a KIŠIB bu-zu-a DUMU a-šur-DUG 0.66666 ma-na KÙ.BABBAR ṣa-ru-pá-am i-ṣé-er e-dí-na-a DUMU i-sá-li-a DAM.GÀR-ru-um i-šu a-ḫu-qar a-ḫu-šu qá-ta-at iš-tù ḫa-mu-uš-tim ša a-šur-i-mì-tí 1 GÍN.TA i-na ITU.KAM ú-ṣa-áb li-mu-um ì-lí-dan ITU.KAM qá-ra-a-tim am-tum a-ni-a e-ru-ba-tù-šu KIŠIB a-de₈-lá-at DUMU {d}IŠKUR-ba-ni KIŠIB šu-IŠTAR DUMU šu-a-a KIŠIB bu-zu-a DUMU a-šur-DUG KIŠIB e-dí-na-a-šur DUMU i-sá-li-a ša ḫu-bu-ul e-dí-na-a-šur 0.33333 ma-na KÙ.BABBAR ṣa-ru-pá-am i-ṣé-er e-dí-na-a-šur DAM.GÀR i-šu a-ḫu-qar qá-ta-tum iš-tù ḫa-mu-uš-tim ša šu-ku-bi₄-im ú kur-ub-IŠTAR 0.5 GÍN.TA i-na ITU.KAM ú-ṣa-áb ITU.KAM ša sà-ra-tim li-mu-um ša qá-tí i-dí-a-bi₄-im DUMU na-ar-bi₄-tim